สวัสดีค่ะ พอดีประจำเดือนไม่มาประมาณเดือนที่3แล้วค่ะแต่เมื่อเดือนที่แล้วมีตกขาวสีน้ำตาลๆประมาณ1นิ้วก้อยติดอยู่ที่กางเกงชั้นในอะค่ะแล้วว่าวันนี้กะเมื่อวานก็มาอีก มีอาการคัดเต้านม ปวดท้องน้อยหน่วงๆเป็นระยะด้วยค่ะ (ปกติมีตกขาวตลอดทั้งเดือน)มีประจำเดือนครั้งล่าสุดวันที่14 กค ค่ะ ใส่ถุงยางอนามัยจะมีปัญหาอะไรมั้ยคะ
สวัสดีค่ะ ในกรณีนี้ตกขาวสีน้ำตาลอาจเป็นเลือดออกจากช่องคลอดที่ไม่ใช่ประจำเดือน ซึ่งอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก หากประจำเดือนไม่มา อาจมีการตั้งครรภ์แล้วมีภาวะแทรกซ้อนได้-ผลข้างเคียงจากการใช้ยาคุมกำเนิด-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำรีบไปพบแพทย์เพื่อตรวจร่างกายและตรวจการตั้งครรภ์ เนื่องจากภาวะการแทรกซ้อนของการตั้งครรภ์เป็นภาวะที่ค่อนข้างอันตราย หากเลือดออกมากร่วมกับปวดหน่วงท้องน้อยควรรีบไปแต่หากใส่ถุงยางอนามัยทุกครั้งที่มีเพศสัมพันธ์ก็มีโอกาสตั้งครรภ์น้อย อาจลองซื้อชุดตรวจการตั้งครรภ์ทางปัสสาวะมาตรวจเองเบื้องต้นก่อนได้การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง